OpenLLM-France/wikimedia huggingface dataset:
# De Forest (cràter)

De Forest és un cràter d'impacte que pertany a la cara oculta de la Lluna. Es troba a l'extrem sud de l'hemisferi, a l'oest de l'àmpli cràter Zeeman i al sud del cràter Numerov. A causa de la seva proximitat al pol sud, rep la llum solar en un angle oblic quan és a la meitat il·luminada de la Lluna.
* Localització de De Forest (centre de la imatge)
* Cràters satèl·lit
Aquesta és una formació relativament recent, que no ha estat desgastada significativament per altres impactes. La vora gairebé circular presenta un perfil esmolat, però una mica irregular, amb una petita rampa exterior. L'àmplia paret interna allotja múltiples terrasses, aparentment formades per la caiguda dels materials de la vora. Al punt mitjà del seu sòl irregular posseeix un pic central relativament gran i angulós.
* Fotografia de la missió LRO
* Detall del cràter De Forest (LRO)

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a De Forest.
| De Forest | Coordenades | Diàmetre |
| N | 79° 30′ S, 164° 42′ O﻿ / ﻿79.5°S,164.7°O﻿ / -79.5; -164.7﻿ (De Forest N) | 41 km |
| P | 80° 00′ S, 176° 00′ O﻿ / ﻿80.0°S,176.0°O﻿ / -80.0; -176.0﻿ (De Forest P) | 18 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Crinodendron patagua

Crinodendron patagua, és una espècie d'arbust sempreverd de la família de les eleocarpàcies, endèmica de Xile. Es distribueix des dels 33° a 36° de latitud sud, V a VII regió i fins als 1200 metres sobre el nivell del mar. Les seves fulles són simples, de forma oblonga amb la vora serrada. Produeix flors blanques, amb corol·la acampanada de cinc pètals. El seu fruit és una càpsula. És un arbust lenyós de creixement ràpid, que ocasionalment pot créixer fins a 10 m d'altura, però amb creixement lent pot aconseguir els 30 m d'altura.

## Usos i cultiu

Les seves flors són de gran importància melífera. El taní contingut en la seva escorça s'utilitza per a curtir pells. La seva fusta té usos en moble. És fàcil de conrear, pot ser plantat per llavors i tolera les gelades. És un arbust lenyós o arbre de creixement ràpid. Ha estat exitosament introduït com ornamental a Califòrnia, Irlanda del Nord, sud de Nova Zelanda i algunes parts d'Anglaterra. En els països de parla anglesa es coneix com a Lily of the valley tree, que significa arbre lliri de la vall.

## Referències

* ↑ «Crinodendron patagua». Flora chilena. Arxivat de l'original el 16-10-2012. [Consulta: 11 juliol 2021].
* 1 2 Lozano, Dana; Kilchherr, Gwen «Garden Docs: How to care for cyclamen, apricot trees and more» (en anglès). The Press Democrat, 02-07-2020 [Consulta: 11 juliol 2021]. «The Chilean lily-of-the-valley tree, Crinodendron patagua, is an evergreen broad-leaf tree that can reach 25 feet in height when mature. The leaves resemble a leathery oak leaf and it is covered with masses of pendulous and fragrant white bell-shaped flowers in the summer that sometimes last until fall, depending on the weather.»
# Dayr Murran

Dayr Murran (suposadament derivat de l'àrab Dayr al-Murram, "Convent de les Freixes") fou una vila amb convent, propera a Damasc en lloc incert a les pendents del Djabal Kasiyun, probablement en un pas (akaba) a la gorga de Barada i prop a la porta de Damasc de nom Bab al-Faradis.
Al tomb del convent va sorgir una vila en la qual els califes passaven algunes temporades: Yazid I hi vivia abans de pujar al tron i allí fou on el seu pare li va ordenar agafar el comandament de l'expedició contra Constantinoble; Al-Walid I hi va morir el 715; i Al-Walid II hi va viure llargues temporades com a califa. També hi van residir alguns califes abbàssides (Harun ar-Raixid, Al-Mamum i Al-Mútassim). Radja ibn Ayyub hi vivia quan el califa Al-Wàthiq el va enviar a Damasc a reprimir la revolta dels Qays Aylan. Encara era esmentada al segle xi, però al segle següent es va abandonar. Al segle xiii hi vivia un sant de nom Shaykh Abu-Zakariyya al-Maghribí, que va rebre la visita del mateix Saladí.

## Bibliografia

* Ibn Shaddad, La descripcion de Damas, Damasc 1956
* R. Dussaud, Topographie historique de la Syria, París 1927
Plantilla:Esborrany de Síria
# Cyprinella camura

Cyprinella camura és una espècie de peix cipriniforme de la família dels ciprínids.

## Morfologia

Els mascles poden assolir els 15 cm de longitud total.

## Distribució geogràfica

Es troba a Nord-amèrica: Estats Units.

## Referències

* 1 2 FishBase (anglès)
* ↑ Etnier, D.A. i W.C. Starnes, 1993. The fishes of Tennessee. The University of Tennessee Press, Knoxville (Tennessee), Estats Units.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L.M. i B.M. Burr, 1991. A field guide to freshwater fishes of North America north of Mexico. Houghton Mifflin Company, Boston, Estats Units.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Die schwarze Spinne

Die schwarze Spinne (títol original en alemany, en català L'aranya negra) és una obra dramaticomusical en un acte composta per Heinrich Sutermeister sobre un llibret en alemany d'Albert Roesler, basat en L'aranya negra de Jeremias Gotthelf. Es va estrenar el 1936 al Radio Bern 1.

## Referències

* ↑ «Dades de l'òpera» (en alemany). Operone. Arxivat de l'original el 4 de març 2016. [Consulta: 21 maig 2018].
# David Gallart Peiró

David Gallart Peiró (segle XX) és un editor i director de cinema català. El 2000 va guanyar el premi Nova Autoria al Festival Internacional de Cinema Fantàstic de Sitges per La escapada. El 2002 va guanyar la Medalla del CEC al millor muntatge pel seu treball a Smoking Room. El 2008 va guanyar el Goya al millor muntatge per REC i el 2010 el Gaudí al millor muntatge per REC 2. El 2015 va guanyar la Biznaga de Plata al Festival de Màlaga per Requisits per ser una persona normal. També ha estat nominat al Goya al millor muntatge per Requisits per ser una persona normal (2015), Blackthorn (2012) i Abracadabra (2017).

## Filmografia

* 2000: Faust : Love of the Damned (editor assistent)
* 2002: OT: La película
* 2002: Smoking Room
* 2004: Romasanta (Romasanta)
* 2005: Tapes
* 2007: REC
* 2009: REC 2
* 2011: Blackthorn
* 2012: REC 3: Gènesi
* 2013: Mariah Mundi and the Midas Box
* 2014: REC 4
* 2015: Requisits per ser una persona normal
* 2017: Sé quién eres
* 2017: Abracadabra
* 2019: Vida perfecta

## Referències

* ↑ «Festival de Sitges 2000». Arxivat de l'original el 2020-07-22. [Consulta: 9 febrer 2020].
* ↑ 'Los lunes al sol', premiada por el Círculo de Escritores Cinematográficos, El País, 29 de gener de 2003
* ↑ «Palmarés del 18 Festival de Málaga. Cine Español». Arxivat de l'original el 2020-08-12. [Consulta: 3 setembre 2016].

## Enllaços externs

* David Gallart a Catalan Films
# Dinastia Piast

La dinastia Piast és una descendència de reis i de ducs que van governar Polònia des de la seva aparició en tant que Estat independent fins al 1370. Els descendents dels Piast van continuar regnant sobre els diferents ducats que provenien de la fragmentació del territori polonès, a Masòvia fins al 1526 i a Silèsia fins al 1675.
Piast és l'avantpassat llegendari d'aquests nobles. El seu nom és mencionat per primera vegada en la Crònica dels ducs polonesos (Gesta principum Polonorum) de Gallus Anonymus, escrita cap a 1113. Encara que provinent d'una història semi-llegendària, els ducs i els reis es consideraven els descendents de Piast. Foren historiadors del segle xvii els primers qui començaren a parlar d'ells com la dinastia Piast.

## Referències

* ↑ Hanna Widacka. «Last Silesian Piast» (en polonès). Muzeum Pałacu Króla Jana III w Wilanowie, 06-06-2008. [Consulta: 22 gener 2023].
* ↑ (Knoll i Schaer eds., 2003). Gesta Principum Polonorum, p. xxxi
* ↑ Encyklopedia Powszechna PWN Warsaw 1975 vol. III p. 505
* ↑ «Piast Dynasty». A: Encyclopædia Britannica [Consulta: 30 març 2011]. «The name Piast was not applied to the dynasty until the 17th century.»

## Bibliografia

* Gesta principum Polonorum. CEU Press, 2003, p. 17–22. ISBN 978-9-6392-4140-4.
# David García Haro

David García Haro (València, 3 de febrer de 1980) és un futbolista valencià, que ocupa la posició de defensa.

## Trajectòria

Comença a jugar al planter del Llevant UE, però en edat juvenil marxa al FC Barcelona. Dins l'entitat blaugrana arriba al Barça B, però només debuta amb el primer equip en un amistós davant la selecció xinesa, a l'abril del 2004. A l'estiu d'eixe mateix any fitxa pel Nàstic de Tarragona. Durant dues temporades és titular a l'equip tarragonès, assolint l'ascens a primera divisió el 2006. A la màxima categoria, el valencià no hi juga tants partits: 16, tot marcant un gol, precisament davant el Llevant UE. Deixa el Nàstic el 2008 per formar amb el Cadis CF, on roman una temporada.

## Referències

* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.

## Enllaços externs

* Perfil a BDFutbol
# Discovery (Pink Floyd)

Discovery és una caixa recopilatòria editada el 26 de setembre de 2011 que inclou els àlbums d'estudi corresponents a la discografia de Pink Floyd, exceptuant The Endless River (encara no editat), i que es va editar per a rellançar la campanya Why Pink Floyd...?. Tots els àlbums van ser remasteritzats per part de James Guthrie. A més a més dels àlbums, la caixa ve amb un llibre de 60 pàgines dissenyar per Storm Thorgerson.

## Continguts

Tots els àlbums i les seves dates originals de llançament són les següents:
* The Piper at the Gates of Dawn (agost 1967)
* A Saucerful of Secrets (juny 1968)
* More (juny 1969)
* Ummagumma (octubre 1969)
* Atom Heart Mother (octubre 1970)
* Meddle (octubre 1971)
* Obscured by Clouds (juny 1972)
* The Dark Side of the Moon (març 1973)
* Wish You Were Here (setembre 1975)
* Animals (gener 1977)
* The Wall (novembre 1979)
* The Final Cut (març 1983)
* A Momentary Lapse of Reason (setembre 1987)
* The Division Bell (març 1994)

## Referències

* ↑ «Pink Floyd - Discovery editions and boxset». www.whypinkfloyd.com. Arxivat de l'original el 4 de novembre 2011. [Consulta: 9 octubre 2011].

## Enllaços externs

* «World wide chart positions Discovery». www.ultratop.be. [Consulta: 10 octubre 2011].
Viccionari
# Districte del Pays-d'Enhaut

El districte del Pays-d'Enhaut és un dels antics 19 districtes del cantó suís de Vaud que va desaparèixer en la reforma del 2008. Els seus municipis van anar a parar al districte de la Riviera-Pays-d'Enhaut completament.

## Municipis

* Château-d'Oex
* Rougemont (Vaud)
* Rossinière
# Districte de Ballymena

El districte de Ballymena és un districte amb estatut de borough a Irlanda del Nord. És un dels 26 districtes creats l'1 d'octubre de 1973 i cobreix la ciutat de Ballymena i les àrees circumdants incloent Broughshane, Cullybackey, Galgorm, Ahoghill i Portglenone. Té uns 520 kilòmetres quadrats i una població de 64.044 habitants segons el cens de 2011. Té una situació central a Irlanda del Nord entre l'autovia M2 i la línia de ferrocarril Belfast-Derry. Està a 29 kilòmetres de l'aeroport Internacional de Belfast i a 48 de l'Aeroport de la Ciutat de Belfast.

## Consell municipal

L'actual burg de Ballymena fou creat en 1973 de la unió de l'antic burg municipal de Ballymena amb el districte rural de Ballymena. El nou consell assolí en 1937 carta d'incorporació del burg municipal, continuant amb l'estatut de burg i alcaldia.
El burg es divideix en quatre àrees electorals: Ballymena North, Ballymena South, Bannside, i Braid, que voten 24 consellers. El consell és escollit cada quatre anys pel sistema de representació proporcional. Les darreres eleccions van tenir lloc en maig de 2009, però el 25 d'abril de 2008, Shaun Woodward, Secretari d'Estat per a Irlanda del Nord anuncià que les eleccions previstes per a 2009 eren posposades fins a la introducció dels 11 nous consells en 2011. La reforma proposada fou abandonada en 2010, i finalment se convocaren les eleccions locals a Irlanda del Nord de 2011 El febrer de 2012 la composició política del consell era:
* 12 Partit Democràtic Unionista (DUP)
* 4 Partit Unionista de l'Ulster (UUP)
* 2 Veu Unionista Tradicional (TUV)
* 2 Social Democratic and Labour Party (SDLP)
* 2 Sinn Féin
* 1 Alliance
* 1 Independent.
L'alcalde de Ballymena per 2011-12 és Hubert Nicholl (DUP).

## Referències

* ↑ ...the Charter of the Corporation of the Borough of Ballymena shall have effect in relation to the District of Ballymena... the name in the Charter shall be Ballymena Borough Council." The Belfast Gazette: no. 3385. p. 179. 31 agost 1973.
* ↑ Northern Ireland elections are postponed, BBC News, April 25, 2008, accessed April 27, 2008
* ↑ «The executive fails to agree a deal on council reform». BBC News, 15-06-2010 [Consulta: 8 juliol 2010].
* 1 2 «Councillors». Ballymena Borough Council. Arxivat de l'original el 2010-12-06. [Consulta: 19 juny 2013].

## Enllaços externs

* Ballymena Borough Council Arxivat 2008-08-01 a Wayback Machine.
# Dominique Alfonsi

Dominique Alfonsi (Renno, 1935 - 2007) fou un periodista, editor i polític cors. El 1961 va fundar i dirigit l'Associació d'Estudiants Corsos de París, i el 1962 la Unió Nacional d'Estudiants Corsos (UNEC) a Vivario, que agrupava els estudiants corsos de Marsella, Ais de Provença, Caen, Lió i Montpeller. El 1963 va crear el nou moviment Unió Corsa i va dirigit el diari La Corse Hebdomadaire (1966-1967). Fou un dels qui va aplegar els autonomistes corsos del Partit del Poble Cors (PPC) el 1973, que el 1974 es transformà en Partit del Poble Cors per l'Autonomia (PPCA). Fou empresonat a Lió el 1976, però l'alliberaren després d'una vaga de fam. Fou escollit a les eleccions a l'Assemblea de Còrsega de 1982 pel PPC, però abandonà el partit quan la Unió del Poble Cors i el Moviment per l'Autodeterminació monopolitzaren la representació del nacionalisme cors. Es dedicà aleshores al periodisme, dirigint el setmanari Kyrn (1988) i col·laborant a la revista Rigiru i al diari Inter Corse

## Referències

* ↑ «Création de l'association générale des étudiants corses de Paris» (en francès). [Consulta: 3 juny 2022].

## Enllaços externs

* Biografia Arxivat 2008-10-10 a Wayback Machine.
# Dix Hills

Dix Hills és una concentració de població designada pel cens dels Estats Units a l'estat de Nova York. Segons el cens del 2000 tenia 26.024 habitants.

## Demografia

Segons el cens del 2000, Dix Hills tenia 26.024 habitants, 7.952 habitatges, i 7.236 famílies. La densitat de població era de 630 habitants per km².
Dels 7.952 habitatges en un 44,8% hi vivien nens de menys de 18 anys, en un 82,1% hi vivien parelles casades, en un 6,1% dones solteres, i en un 9% no eren unitats familiars. En el 7,1% dels habitatges hi vivien persones soles el 3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,25 i el nombre mitjà de persones que vivien en cada família era de 3,39.
Per edats la població es repartia de la següent manera: un 28,5% tenia menys de 18 anys, un 5,5% entre 18 i 24, un 27,1% entre 25 i 44, un 28,8% de 45 a 60 i un 10,1% 65 anys o més.
L'edat mediana era de 39 anys. Per cada 100 dones de 18 o més anys hi havia 94,7 homes.
La renda mediana per habitatge era de 104.160 $ i la renda mediana per família de 108.081 $. Els homes tenien una renda mediana de 78.230 $ mentre que les dones 42.361 $. La renda per capita de la població era de 41.426 $. Entorn del 2,1% de les famílies i el 2,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dix Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Dix Hills». American Fact Finder. Oficina del Cens dels Estats Units, 12-01-2010.
# Dècada del 430 aC
## Esdeveniments

* S'acaba de construir el Partenó
* Estàtua de Zeus a Olímpia, meravella del món
* Es formula la teoria dels quatre humors
* Guerra entre Atenes i Esparta

## Personatges destacats

* Anaxàgores
* Empèdocles
* Arquidam II
* Metó (astrònom)
# Dècada del 440
## Esdeveniments

* Huns i vàndals conquereixen territoris romans
* Condemna del monofisisme com a heretgia
* Chrysaphius, primer ministre de l'Imperi Romà d'Orient, convenç a l'emperador Teodosi II a Constantinoble de destituir la seva germana Pulquèria, per la seva política d'exiliar els jueus i destruir les seves sinagogues.

## Personatges destacats

* Àtila
* Patrici d'Irlanda
* Aeci
* Bleda (hun)
* Genseric
* Papa Lleó I

## Referències

* ↑ Elton, Hugh. The Roman Empire in Late Antiquity: A Political and Military History. Cambridge: Cambridge University Press, 2018. DOI 10.1017/9781139030236. ISBN 978-0-521-89931-4.
# Dècada del 440 aC
## Esdeveniments

* Segona guerra de Delfos
* La Llei de les Dotze Taules (desenvolupada pels Decemvir) queda promulgada. Redactades literalment en dotze tauletes d'ivori estan penjades al Forum Romanum perquè tots els romans les puguin llegir i conèixer.
* Construcció del Partenó
* Fi dels decemvirs a Roma

## Personatges destacats

* Esdres
* Sòfocles
* Heròdot

## Referències

* ↑ Mousourakis, George. «Roman Law and Byzantine Imperial Legislation». A: Roman Law and the Origins of the Civil Law Tradition (en anglès). Springer, 2014-12-02, p. 221-224. ISBN 978-3-319-12268-7.
# Easton (Nou Hampshire)

Easton és una població dels Estats Units a l'estat de Nou Hampshire. Segons el cens del 2000 tenia 256 habitants.

## Demografia

Segons el cens del 2000, Easton tenia 256 habitants, 117 habitatges, i 84 famílies. La densitat de població era de 3,2 habitants per km².
Dels 117 habitatges en un 23,9% hi vivien nens de menys de 18 anys, en un 58,1% hi vivien parelles casades, en un 10,3% dones solteres, i en un 28,2% no eren unitats familiars. En el 23,1% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,54.
Per edats la població es repartia de la següent manera: un 19,1% tenia menys de 18 anys, un 3,9% entre 18 i 24, un 22,3% entre 25 i 44, un 35,2% de 45 a 60 i un 19,5% 65 anys o més.
L'edat mediana era de 47 anys. Per cada 100 dones de 18 o més anys hi havia 97,1 homes.
La renda mediana per habitatge era de 49.167$ i la renda mediana per família de 69.375$. Els homes tenien una renda mediana de 41.875$ mentre que les dones 23.750$. La renda per capita de la població era de 31.841$. Entorn del 6% de les famílies i el 10% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Easton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Easton». American Fact Finder. Oficina del Cens dels Estats Units, 12-01-2010.
# Dolors López i Aguilar

Dolors López i Aguilar (Lleida, 22 d'octubre de 1958) és una política espanyola del Partit Popular, diputada al Parlament de Catalunya en la IX i X legislatures.

## Biografia

Llicenciada en Dret per la Universitat de Lleida, feu el primer i segon curs de Pràctica Jurídica en el Col·legi Provincial d'Advocats de Lleida i cursos en dret matrimonial, Cooperativisme i Dret Civil català.
Va ser secretària general del PP de Lleida (1998-2005) i regidora a l'Ajuntament de Lleida (1995-2007). Segons alguns mitjans de comunicació el 23 d'abril de 2006, durant la celebració de la diada de Sant Jordi a Lleida, va ser agredida per un grup de joves independentistes que van assaltar i van derrocar el lloc de llibres del Partit Popular.
Candidata com a cap de llista del PPC per la província de Lleida, en les eleccions al Parlament de Catalunya de 2010 i en les de 2012. En les eleccions municipals de 2015 va ser candidata del Partit Popular de Catalunya a l'alcaldia de Lleida i el seu partit va passar de 6 a 2 regidors.
En 2008, durant el X congrés provincial del Partido Popular, fou elegida presidenta del partit a Lleida, amb un 94,2% dels vots emesos.

## Referències

* ↑ «Los ataques se disparan, el tripartito guarda silencio». Libertad Digital, 06-05-2006.
* ↑ «Fitxa del Parlament de Catalunya». Arxivat de l'original el 2015-09-24. [Consulta: 14 agost 2015].
* ↑ «Dolors López, elegida nueva presidenta del PP de Lleida». Soitu.es, 29-11-2008. [Consulta: 6 setembre 2010].

## Enllaços externs

* Bloc de Dolors López